Татяна Бек
Свят зави ми се с толкова спомени в горещината…

Превод от руски: Светлозар Жеков, 2007

chitanka.info

Свят зави ми се с толкова спомени в горещината…

О, картина как гарвани черни в Москва са дошли!

Несполуката глупост е,

глупост е и самотата,

на певците безкористни хляб, ако можеш, хвърли.

О, картина как ятото гарвани е долетяло —

не рисувана…

Спри до оградата и погледни.

О, тъй както душата е нужна на твоето тяло,

тъй са нужни обида и болка след всичките дни —

първо болката, но без обида у теб да остава,

без жестокост, без мъст,

само с болка за хората пак…

И започваш ти нов, но препатил живот дотогава,

съпроводен от дръзкия, грубия гарванов грак!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.